R O M Â N I A                                                                           ANEXĂ la

JUDEŢUL HUNEDOARA                                                Hotărârea nr.89/2001 

MUNICIPIUL HUNEDOARA

CONSILIUL LOCAL

R E G U L A M E N T

de organizare  şi funcţionare a aparatului propriu al 

Consiliului local al municipiului Hunedoara

CAPITOLUL I   DISPOZIŢII GENERALE

Art.1 – Aparatul propriu de specialitate al Consiliului local se organizează prin hotărâre, pe principalele domenii de activitate, potrivi specificului şi cerinţelor locale, cu respectarea prevederilor legale şi în limita mijloacelor financiare de care dispune.

Art.2 -  Angajarea şi eliberarea din funcţie a personalului din aparatul propriu de specialitate se face de către primar, în condiţiile legii, cu excepţia secretarului şi a viceprimarului.

Consiliul local aprobă Regulamentul de organizare şi funcţionare a aparatului propriu de specialitate, stabileşte competenţele şi atribuţiile  personalului, în condiţiile legii.

Art.3 – Aparatul propriu de specialitate este subordonat direct primarului,  acesta putând să delege unele atribuţii viceprimarului sau secretarului.

Art.4 – Aparatul propriu de specialitate al Consiliului local, este organizat pe compartimente, în înţelesul prezentului regulament acestea fiind : serviciul, biroul şi oficiul.

Structura organizatorică minimă a acestor compartimente este următoarea:

· serviciul : minim 6 persoane

· biroul : minim 3 persoane

· oficiul : 1-2 persoane

Biroul sau oficiul poate fi organizat fie independent, fie în cadrul unui serviciu de specialitate.

Art.5 – Aparatul propriu de specialitate al Consiliului local al municipiului Hunedoara, se organizează în următoarele, direcţii, servicii, birouri şi oficii :

I. BIROUL CENTRU DE INFORMAŢII PENTRU CETĂŢENI ŞI RELAŢII PUBLICE

II. BIROUL RESURSE UMANE, ORGANIZARE, SALARIZARE

III. BIROUL CORP CONTROL A PRIMARULUI ŞI AUDIT INTERN

IV. BIROUL PROTECŢIE CIVILĂ ŞI PSI 

V. BIROUL INFORMATICĂ ŞI TEHNICĂ DE CALCUL

VI. BIROUL PRIVATIZARE ŞI CONTROL COMERCIAL

VII. DIRECŢIA ECONOMICĂ

1. SERVICIUL BUGET FINANŢE CONTABILITATE

2. SERVICIUL IMPOZITE ŞI TAXE LOCALE

a. BIROUL PERSOANE JURIDICE

b. BIROUL PERSOANE FIZICE

c. BIROUL CONCESIUNI, ÎNCHIRIERI, DISCIPLINA CONTRACTUALĂ ŞI EXECUTĂRI SILITE

3. BIROUL ADMINISTRATIV

VIII. DIRECŢIA TEHNICĂ

1. SERVICIUL URBANISM, AMENAJAREA TERITORIULUI ŞI CONTROL ÎN CONSTRUCŢII

2. SERVICIUL ADMINISTRAREA DOMENIULUI PUBLIC ŞI PRIVAT

3. BIROUL INVESTIŢII

IX. BIROUL CADASTRU, REGISTRUL AGRICOL ŞI FOND FUNCIAR 

X.  SERVICIUL ADMINISTRAŢIE PUBLICĂ LOCALĂ

XI. BIROUL STARE CIVILĂ

XII. SERVICIUL PROTECŢIE SOCIALĂ ŞI AUTORITATE TUTELARĂ

Art.6 – Circulaţia documentelor între compartimentele aparatului propriu, precum şi dintre acestea şi persoanele fizice şi juridice, se va realiza printr-un registru intrare – ieşire în reţeaua informatică a Primăriei.

Termenul de soluţionare a documentelor adresate instituţiei va fi de maxim 30 zile, pentru situaţiile în care legea nu prevede alt termen.

Art.7 – Actele care provin de la primar, vor fi semnate în mod obligatoriu de către acesta şi contrasemnate, după caz, de către secretar, iar în lipsa acestora, de către viceprimar pentru primar, iar pentru secretar de şeful Serviciului Administraţie publică locală.

Ştampila instituţiei se aplică numai pe aceste semnături sau pe a persoanelor nominalizate prin dispoziţia scrisă a primarului. 

Art.8 -  Anual sau de câte ori este necesar compartimentele din aparatul propriu vor prezenta informări scrise privind activitatea desfăşurată, urmând ca primarul să facă analiza activităţii acestora şi anual să informeze Consiliul local cu concluziile reieşite de această analiză.

Art.9 – Compartimentele din aparatul propriu, cu acordul primarului, vor pune la dispoziţia consilierilor şi a altor organe abilitate în termenele prevăzute de lege, documentele şi informaţiile solicitate.

Art.10 – Programul de lucru al personalului din aparatul propriu va fi stabilit prin dispoziţia primarului, cu respectarea prevederilor legale. 

Art.11 – Personalul de specialitate din aparatul  propriu are statut de funcţionar public, potrivit Legii nr.188/1999 privind statutul funcţionarilor publici, cu modificările şi completările ulterioare şi personal încadrat cu contract individual de muncă pe durată determinată sau nedeterminată. 

Art.12 – Pentru viceprimar, secretar, şefii de servicii, birouri şi oficiu, deplasările se aprobă de către primar. Pentru restul personalului, primarul aprobă deplasările  la propunerea şefului de serviciu, birou sau oficiu.

Deplasarea în afara judeţului, în interesul serviciului se face numai cu aprobarea primarului. 

Art.13 -  Personalul din aparatul propriu de specialitate răspunde, după caz, material, civil, administrativ sau penal, pentru faptele săvârşite în exercitarea atribuţiilor ce îi revin, conform prezentului regulament, a fişei postului şi a legii.

Art.14 – Instruirea profesională a personalului din cadrul compartimentelor se face de către primar, viceprimar şi secretar, conform structurii organizatorice aprobată de Consiliul local.

Art.15 – Pentru personalul din aparatul propriu de specialitate, instruirea periodică pe linie de protecţie a muncii şi P.S.I. se asigură de către şeful Biroului Resurse umane, organizare, salarizare, iar pentru muncitori de către şeful Serviciului Administrarea domeniului public şi privat.

Art.16 – Primarul municipiului Hunedoara poate stabili pentru personalul din aparatul propriu de specialitate şi alte atribuţii, conform legii, faţă de cele prevăzute în prezentul regulament.

CAPITOLUL II  ATRIBUŢIILE PRIMARULUI

Art.17 – Primarul este şeful administraţiei publice locale şi al aparatului propriu de specialitate pe care îl conduce şi controlează.

Primarul răspunde de buna funcţionare a administraţiei publice locale, în condiţiile legii.

Primarul reprezintă comuna sau oraşul în relaţiile cu alte autorităţi publice, cu persoanele fizice sau juridice române sau străine, precum şi în justiţie.

Art.18 – Primarul îndeplineşte următoarele atribuţii principale :

· asigură respectarea drepturilor şi libertăţilor fundamentale ale cetăţenilor, a prevederilor Constituţiei, precum şi punerea în aplicare a legilor, a decretelor Preşedintelui României, a hotărârilor şi ordonanţelor Guvernului; dispune măsurile necesare şi acordă sprijin pentru aplicarea ordinelor şi instrucţiunilor cu caracter normativ ale miniştrilor şi ale celorlalţi conducători ai autorităţilor administraţiei publice centrale, precum şi a hotărârilor consiliului judeţean;

· asigură aducerea la îndeplinire a hotărârilor consiliului local. În situaţia în care apreciază că o hotărâre este ilegală, în termen de 3 zile de la adoptare îl sesizează pe prefect;

· poate propune consiliului local consultarea populaţiei prin referendum, cu privire la problemele locale de interes deosebit. Pe baza hotărârii consiliului local ia măsuri pentru organizarea acestei consultări, în condiţiile legii;

· prezintă consiliului local, anual sau ori de câte ori este necesar, informări, privind starea economică şi socială a comunei sau a oraşului, în concordanţă cu atribuţiile ce revin autorităţilor administraţiei publice locale, precum şi informări asupra modului de aducere la îndeplinire a hotărârilor consiliului local;

· întocmeşte proiectul bugetului local şi contul de încheiere a exerciţiului bugetar şi le supune spre aprobare consiliului local;

· exercită funcţia de ordonator principal de credite;

· verifică, din oficiu sau la cerere, încasarea şi cheltuirea sumelor din bugetul local şi comunică de îndată consiliului local cele constatate;

· ia măsuri pentru prevenirea şi limitarea urmărilor calamităţilor, catastrofelor, incendiilor, epidemiilor sau epizootiilor, împreună cu organele specializate ale statului. În acest scop poate mobiliza populaţia, agenţii economici şi instituţiile publice din comună sau din oraş, acestea fiind obligate să execute măsurile stabilite în planurile de protecţie şi intervenţie elaborate pe tipuri de dezastre;

· asigură ordinea publică şi liniştea locuitorilor, prin intermediul poliţiei, jandarmeriei, gardienilor publici, pompierilor şi unităţilor de protecţie civilă, care au obligaţia să răspundă solicitărilor sale, în condiţiile legii;

· îndrumă şi supraveghează activitatea gardienilor publici, conform angajamentelor contractuale;

· ia măsurile prevăzute de lege cu privire la desfăşurarea adunărilor publice;

· ia măsuri de interzicere sau de suspendare a spectacolelor, reprezentaţiilor sau a altor manifestări publice care contravin ordinii de drept ori atentează la bunele moravuri, la ordinea şi liniştea publică;

· controlează igiena şi salubritatea localurilor publice şi produselor alimentare puse în vânzare pentru populaţie, cu sprijinul serviciilor de specialitate;

· ia măsuri pentru prevenirea şi combaterea pericolelor provocate de animale, în condiţiile legii;

· ia măsuri pentru elaborarea planului urbanistic general al localităţii şi îl supune spre aprobare consiliului local; asigură respectarea prevederilor planului urbanistic general, precum şi ale planurilor urbanistice zonale şi de detaliu;

· asigură repartizarea locuinţelor sociale pe baza hotărârii consiliului local;

· asigură întreţinerea şi reabilitarea drumurilor publice, proprietate a comunei sau a oraşului, instalarea semnelor de circulaţie, desfăşurarea normală a traficului rutier şi pietonal, în condiţiile legii;

· exercită controlul asupra activităţilor din târguri, pieţe, oboare, locuri şi parcuri de distracţii şi ia măsuri pentru buna funcţionare a acestora;

· conduce serviciile publice locale; asigură funcţionarea serviciilor de stare civilă şi de autoritate tutelară; supraveghează realizarea măsurilor de asistentă şi ajutor social;

·  îndeplineşte funcţia de ofiţer de stare civilă;

· emite avizele, acordurile şi autorizaţiile date în competenţa sa prin lege;

· propune consiliului local spre aprobare, în condiţiile legii, organigrama, statul de funcţii, numărul de, personal şi regulamentul de organizare şi funcţionare a aparatului propriu de specialitate;

· numeşte şi eliberează din funcţie, în condiţiile legii, personalul din aparatul propriu de specialitate al autorităţilor administraţiei publice locale, cu excepţia secretarului; propune consiliului local numirea şi eliberarea din funcţie, în condiţiile legii, a conducătorilor regiilor autonome ai instituţiilor şi serviciilor publice de interes local;

· răspunde de inventarierea şi administrarea bunurilor care aparţin domeniului public şi domeniului privat al comunei sau al oraşului;

· organizează evidenţa lucrărilor de construcţii din localitate şi pune la dispoziţie autorităţilor administraţiei publice centrale rezultatele acestor evidente;

· ia măsuri pentru controlul depozitării deşeurilor menajere, industriale sau de orice fel, pentru asigurarea igienizării malurilor cursurilor de apă din raza comunei sau a oraşului, precum şi pentru decolmatarea văilor locale şi a podeţelor pentru asigurarea scurgerii apelor mari;

· îndeplineşte funcţia de şef al protecţiei civile şi ia măsurile prevăzute de lege în acest domeniu.

Primarul organizează şi asigură desfăşurarea alegerilor precum şi a recensămintelor de orice fel pe raza teritorial-administrativă a municipiului.

Primarul prezintă trimestrial sau la cererea Consiliului local, informări privind executarea hotărârilor adoptate de Consiliul local.

Art.19 – Primarul îndeplineşte şi alte atribuţii prevăzute de lege sau încredinţate de Consiliul local.

CAPITOLUL III  ATRIBUŢIILE VICEPRIMARULUI

Art.20  - Viceprimarul îndeplineşte următoarele atribuţii :

a) este subordonat primarului şi are relaţii de colaborare cu secretarul. 

Este înlocuitorul de drept al primarului, primul colaborator al acestuia, pentru realizarea obiectivelor şi sarcinilor şi îl reprezintă când este cazul, sau din dispoziţia acestuia, în relaţiile cu persoanele fizice şi juridice.

b) îndrumă şi coordonează activitatea compartimentelor din aparatul propriu de specialitate, aflate în subordinea sa, conform structurii organizatorice aprobate.

c) răspunde şi informează periodic primarul şi Consiliul local de activitatea desfăşurată.

Atribuţii delegate prin dispoziţia primarului :

- îndrumă şi supraveghează activitatea gardienilor publici, conform angajamentelor contractuale;

-  controlează igiena şi salubritatea localurilor publice şi a produselor alimentare puse în vânzare pentru populaţie, cu sprijinul organelor de specialitate;

- asigură întreţinerea drumurilor publice din comună sau din oraş, implantarea semnelor de circulaţie, desfăşurarea normală a traficului rutier şi pietonal;

- supraveghează târgurile, pieţele, oboarele, locurile şi parcurile de distracţii şi ia măsuri operative pentru buna funcţionare a acestora;

· supraveghează inventarierea şi administrarea bunurilor care aparţin comunei sau oraşului.

Art.21 -  Viceprimarul îndeplineşte şi alte atribuţii încredinţate de către primar şi Consiliul local.

Art.22 – În caz de vacanţă a funcţiei de primar, precum şi în caz de suspendare din funcţie a acestuia, atribuţiile sale vor fi exercitate , de drept, de către viceprimar, până la validarea mandatului noului primar, sau, după caz, până la încetarea suspendării.

CAPITOLUL IV  ATRIBUŢIILE SECRETARULUI

Art.23 – Municipiul Hunedoara are un secretar care este funcţionar public de conducere cu studii superioare juridice, salariat de la bugetul local.

Numirea secretarului se face de către Prefect, pe baza propunerilor Consiliului local, la iniţiativa primarului, pe bază de concurs sau examen. Concursul sau examenul se organizează de către primar, potrivit legii, în termen de 30 de zile de la data vacantării postului.

Secretarul se bucură de stabilitate în funcţie şi se supune regulilor prevăzute în actele normative în vigoare.

Sancţionarea disciplinară a secretarului se face de către prefect, la propunerea primarului sau a Consiliului local, în condiţiile prevăzute de lege.

Secretarul nu poate fi membru al unui partid sau formaţiuni politice.

Secretarul are relaţii de colaborare cu viceprimarul.

Art.24 – Secretarul îndeplineşte, în condiţiile legii, următoarele atribuţii :

· participă în mod obligatoriu la şedinţele consiliului local;

· coordonează compartimentele şi activităţile cu caracter juridic, de stare civilă, autoritate tutelară şi asistenţă socială din cadrul aparatului propriu de specialitate al consiliului local;

· avizează proiectele de hotărâre ale consiliului local, asumându-şi răspunderea pentru legalitatea acestora, contrasemnând hotărârile pe care le consideră legale;

· avizează pentru legalitate dispoziţiile primarului;

· urmăreşte rezolvarea corespondenţei în termenul legal;

· asigură îndeplinirea procedurilor de convocare a consiliului local şi efectuarea lucrărilor de secretariat;

· pregăteşte lucrările supuse dezbaterii consiliului local;

· asigură comunicarea către autorităţile, instituţiile şi persoanele interesate a actelor emise de consiliul local sau de primar, în termen de cel mult 10 zile, dacă legea nu prevede altfel;

· asigură aducerea la cunoştinţă publică a hotărârilor şi dispoziţiilor cu caracter normativ;

· eliberează extrase sau copii de pe orice act din arhiva consiliului local, în afara celor cu caracter secret, stabilit potrivit legii;

· legalizează semnături de pe înscrisurile prezentate de părţi şi confirmă autenticitatea copiilor cu actele originale, în condiţiile legii.

Art.25.- Secretarul poate coordona şi alte servicii ale aparatului propriu de specialitate al autorităţilor administraţiei publice locale, stabilite de primar.

Secretarul îndeplineşte şi alte atribuţii prevăzute de lege sau însărcinări date de consiliul local ori de primar.

CAPITOLUL V  ATRIBUŢIILE COMPARTIMENTELOR DE SPECIALITATE DIN APARATUL PROPRIU

Dispoziţii generale:

Art.26.- Conducerea fiecărui compartiment este asigurată de către director, şef de serviciu, birou sau oficiu care are ca atribuţii principale :

· organizează activitatea din cadrul compartimentului şi urmăreşte îndeplinirea sarcinilor primite şi răspunde de activitatea desfăşurată de personalul din subordine;

· primeşte corespondenţa repartizată compartimentului şi o distribuie personalului din subordine, în termen de maxim 24 ore;

· urmăreşte respectarea termenelor legale în soluţionarea corespondenţei;

· informează trimestrial şi anual sau când i se solicită, după caz, pe primar, viceprimar, secretar asupra activităţii desfăşurate în cadrul compartimentului;

· participă la şedinţele Consiliului local în care se analizează probleme ce intră în competenţa de soluţionare a compartimentului respectiv;

· îndeplineşte orice alte sarcini dispuse de primar, viceprimar, secretar, în limitele legislaţiei în vigoare;

· colaborează cu celelalte compartimente din aparatul propriu, cu instituţiile şi agenţii economici pentru realizarea sarcinilor primite.

I. BIROUL CENTRU DE INFORMAŢII PENTRU CETĂŢENI ŞI RELAŢII PUBLICE

Art.27.- Biroul este în subordinea directă a Primarului şi are următoarele atribuţii: 

C.I.C. 1

Primeşte documentaţiile pentru :

· obţinerea autorizaţiei de spargere;

· obţinerea numerelor de imobile;

· obţinerea avizelor privind amenajarea parcărilor;

· obţinerea certificatelor de urbanism;

· obţinerea autorizaţiilor de construire - desfiinţare;

· sesizări şi reclamaţii ale cetăţenilor;

· repartiţii apartamente;

· contracte de subînchiriere.

Eliberează :

· certificate de urbanism;

· autorizaţii de construire;

· adeverinţe de existenţă a construcţiilor;

· adeverinţe de radiere a construcţiilor;

· autorizaţii de desfiinţare

C.I.C. 2

Primeşte şi eliberează documentaţiile pentru :

· autorizaţii de funcţionare; 

· autorizaţii liberă practică Decretul -Lege nr.54/1990, Independenţi, Asociaţii familiare;

· schimbarea destinaţiei unui imobil;

· autorizaţii comerţ stradal: tonete, terase.

· sesizări, reclamaţii, diverse

C.I.C. 3

Primeşte dosare pentru :

· plasament, încredinţare a minorilor;

· întocmeşte documentaţia în vederea instituirii tutelei şi curatelei;

Eliberează :

· adeverinţe teren pentru ajutor social;

· adeverinţe teren pentru şcoli şi facultăţi;

· adeverinţe cu se figurează la Registrul Agricol;

· certificate de producător agricol;

· eliberarea Ordinului Prefectului;

· eliberare adeverinţă în cazul vânzării terenului pentru a se înscrie în Cartea Funciară.

C.I.C.4

Primeşte documentaţiile pentru :

· alocaţii de stat;

· indemnizaţii de naştere;

· masă la cantina de ajutor social;

· obţinerea unui loc de veci / sicriu.

· reclamaţii, sesizări de la cetăţeni

· cereri vechime în agricultură;

· cereri concediu pentru îngrijitori de handicapaţi.

II. BIROUL RESURSE UMANE, ORGANIZARE, SALARIZARE

Art.28.- Biroul este în subordinea directă a  Primarului şi are următoarele atribuţii: 

- prezintă Primarului anual rapoarte şi analize privind starea economică şi socială  a municipiului, urmând ca acesta să le prezinte Consiliului local pentru adoptarea măsurilor ce se impun;

- împreună cu Primarul, Viceprimarul, Secretarul municipiului Hunedoara propune Consiliului local structura organizatorică (organigrama) şi numărul de personal pentru aparatul propriu de specialitate şi pentru instituţiile şi serviciile publice subordonate Consiliului local;

- împreună cu Viceprimarul, Secretarul şi cele două direcţii : economică şi tehnică, elaborează Regulamentul de organizare şi funcţionare a aparatului propriu al Primăriei municipiului Hunedoara şi pentru instituţiile şi serviciile publice subordonate Consiliului local;

- asigură gestiunea forţei de muncă din aparatul propriu şi instituţiile subordonate întocmind şi reactualizând permanent dosarele de personal, întocmind referate de specialitate la orice mişcare de personal (promovări în funcţie, sancţiuni administrative, transferări, etc.);

- şeful de birou asigură secretariatul la comisiile de atestare pe post atât pentru cadrele de conducere cât şi pentru personalul de execuţie;

- întocmeşte anual programe de perfecţionare a personalului în baza ofertelor instituţiilor specializate şi  abilitate de lege;

- asigură întocmirea programelor comunitare care se derulează în parteneriat cu Primăria şi Consiliul local al municipiului Hunedoara (PHARE, SESAM, RICOP, Banca Mondială, etc.);

- prezintă anual Consiliului local o analiză privind utilizarea forţei de muncă în municipiul Hunedoara, care este întocmit în colaborare cu oficiul de forţă de muncă şi şomaj Hunedoara;

- când este cazul întocmeşte referate de specialitate pe care le prezintă Primarului în vederea supunerii spre aprobare Consiliului local privind înfiinţarea de instituţii şi  agenţi economici de interes local;

- răspunde de buna funcţionare, precum şi de dotarea corespunzătoare a activităţii la Cantina de Ajutor Social Hunedoara;

- asigură, împreună cu comisia stabilită de Primar, evaluarea activităţilor funcţionarilor publici şi face propunere, împreună cu comisia pentru avansarea în trepte, grade şi categorii ale acestora;

- în cazul încălcării cu vinovăţie de către funcţionarii publici sau de către salariaţi a îndatoririlor de serviciu, întocmeşte împreună cu Viceprimarul, Secretarul şi directorii, dosarele de sancţionare disciplinară;

- rezolvă în baza cercetărilor efectuate şi în limita competenţei, cererile, contestaţiile, reclamaţiile şi sesizările privind aplicarea potrivit legislaţiei în vigoare a politicilor salariale;

- asigură documentele privitoare la activitatea economico-socială a municipiului Hunedoara, pe care le înaintează Agenţiei Naţionale de Dezvoltare Regională - zona  vest;

- constată nerespectare legislaţiei în vigoare în domeniul salarizare personal, statutul funcţionarului public, disciplina în muncă, protecţia muncii (a personalului din subordine) şi propune Primarului măsuri în consecinţă, pentru intrarea în legalitate;   

- răspunde de rezolvarea legală operativă a lucrărilor întocmite în cadrul biroului şi pentru respectarea întocmai a programului de lucru a personalului din subordine.

- întocmeşte nota de fundamentare a necesarului fondului de salarii pentru toate activităţile Primăriei municipiului Hunedoara şi unităţile subordonate;

- întocmeşte statele de funcţii ale aparatului propriu al Primăriei municipiului Hunedoara şi a unităţilor subordonate;

- asigură şi efectuează întocmirea anuală a fişelor de evaluare a personalului, ţine evidenţa ratelor, popririlor, garanţiilor materiale, etc., datorate de personalul salariat;

- întocmeşte lunar statele de plată a salariaţilor cuvenite personalului din aparatul propriu  de specialitate, Biblioteca Municipală, Cămin de bătrâni  şi asistenţi sociali pentru persoanele cu handicap;

- urmăreşte constituirea integrală a fondului de premiere şi întocmeşte statele  de plată  a premiilor conform legislaţiei în vigoare;

- întocmeşte lunar dările de seamă statistice privind numărul mediu al salariaţilor şi veniturile salariale,

- întocmeşte declaraţia lunară privind obligaţiile de plată către bugetul asigurărilor sociale de stat, declaraţia lunară privind obligaţia de plată la Fondul iniţial al asigurărilor sociale de sănătate, declaraţia lunară  privind obligaţiile de plată la bugetul de stat;

- întocmeşte situaţii privind monitorizarea cheltuielilor de personal, fundamentarea cheltuielilor de personal, numărul de personal, a fondului de salarii;

- eliberează adeverinţe pentru personalul salariat privind calcului chiriei, pentru obţinerea de credite bancare, împrumuturi CAR, spitalizări, etc.;

- asigură desfăşurarea în bune condiţii a impozitării pe venitul global prin întocmirea fişelor fiscale pe întreaga durată a efectuării plăţii salariilor, prin recalcularea şi regularizarea anuală a impozitului pe salarii;

- asigură completarea pe bază de documente justificative a datelor personale din fişele fiscale menţiunile referitoare la deducerile personale;

- întocmeşte  statele de plată a salariilor cuvenite pentru personalul muncitor de la activitatea de cultură : Casa de Cultură, Castelul Corvineştilor, cămine culturale şi administraţia pieţelor;

- efectuează lucrări privind evidenţa şi mişcarea personalului, păstrează şi ţine la zi carnetele de muncă, dosarele personale ale angajaţilor din aparatul propriu de specialitate a Primăriei, de la unităţile subordonate Primăriei şi de asistenţii sociali care îngrijesc persoane handicapate de gradul I;

- efectuează lucrări legate de angajare, încadrare, redistribuire, transferare, pensionare sau încetarea contractului de muncă pentru întreg personalul;

- întocmeşte în colaborare cu celelalte birouri şi servicii, planificarea concediilor de odihnă şi urmăreşte efectuarea acestora la datele planificate;

- răspunde împreună cu şeful de birou  de organizarea şi funcţionarea comisiei de pensii şi a comisiei de încadrare şi promovare a personalului, verifică îndeplinirea de către solicitanţi a condiţiilor prevăzute de lege;

- răspunde de păstrarea secretului de stat în probleme de personal şi de dosar personal;

- ţine şi conduce evidenţa militară a personalului;

- păstrează condica de prezenţă a personalului din aparatul propriu al Primăriei şi întocmeşte pontajul lunar cu timpul de muncă efectiv prestat;

- eliberează adeverinţe pentru calcularea chiriilor concediilor medicale pentru salariaţii din activitatea de cultură şi administraţia pieţelor;

- selecţionează documentele în arhiva Primăriei municipiului Hunedoara făcând parte din comisia de selecţionare;

- este responsabil cu mobilizarea la locul de muncă pentru angajaţii din aparatul propriu al Primăriei, a serviciilor publice şi celelalte instituţii subordonate Consiliului Local al municipiului Hunedoara.

III. BIROUL CORP CONTROL AL PRIMARULUI ŞI AUDIT INTERN

Art.29.- Biroul este în subordinea directă a Primarului şi are următoarele atribuţii: 

Control financiar de gestiune, prin care se verifică :

- existenţa, integralitatea, păstrarea şi paza bunurilor şi valorilor de orice fel şi deţinute cu orice titlu;

- utilizarea valorilor materiale de orice fel, declasarea şi clasarea de bunuri;

- efectuarea, în numerar sau prin cont a încasărilor şi plăţilor în lei, de orice natură, inclusiv a salariilor şi reţinerilor din acesta şi a altor obligaţii faţă de salariaţi;

- întocmirea şi circulaţia documentelor primare, documentelor tehnico-operative şi contabile;

- modul de înregistrare în contabilitate a :

· bunurilor mobile şi imobile, creanţe şi datorii

· mijloacelor fixe, clienţi, furnizori

· veniturilor de orice natură pe structura bugetului local

· cheltuielilor finanţate din mijloace bugetare şi extrabugetare, cum se asigură evidenţa plăţilor de casă cât şi a cheltuielilor efective, pe structura clasificaţiei bugetare

- modul de respectare a regulamentului de organizare şi funcţionare a aparatului propriu de specialitate şi ale serviciilor publice;

- protejarea fondurilor publice împotriva pierderilor datorate erorii, risipei, abuzurilor sau fraudei;

- realizarea la nivel corespunzător de calitate a atribuţiilor instituţiilor publice, stabilite în concordanţă cu propria lor misiune, în condiţii de regularitate, eficacitate, economicitate şi eficienţă;

- respectarea legii, a reglementărilor, hotărârilor consiliului local şi a dispoziţiilor primarului.

 Audit intern, cu atribuţii de :

- certificare trimestrială şi anuală, însoţită de raport a bilanţului contabil şi a contului de execuţie bugetară prin verificarea legalităţii, realităţii şi exactităţii evidenţei contabile şi ale actelor financiare şi de gestiune;

- examinarea legalităţii, regularităţii şi conformităţii operaţiunilor, identificarea erorii, risipei, gestiunii frauduloase şi defectuoase şi pe aceste baze propunerea de măsuri, soluţii pentru recuperarea pagubelor şi sancţionarea  celor vinovaţi;

supravegherea regularităţii sistemelor de fundamentare a deciziei, planificare, programare, organizare, coordonare, urmărire şi control a îndeplinirii deciziilor;

· evaluarea economicităţii, eficacităţii şi eficienţei cu care sistemele de conducere şi de execuţie existente în cadrul instituţiilor publice subvenţionate de la bugetul local utilizează resursele financiare.

IV. BIROU PROTECŢIE CIVILĂ ŞI P.S.I

Art.30.- Biroul este în subordinea directă a Primarului şi are următoarele atribuţii: 

DOCUMENTE DE CONDUCERE

PLANUL DE  PROTECŢIE CIVILĂ

· este document de bază pentru organizarea şi realizarea măsurilor de protecţie a populaţiei, bunurilor materiale şi pentru ducerea acţiunilor de intervenţie în caz de război.

· se aprobă de Şeful protecţiei civile de la eşalonul respectiv; se avizează de şeful Inspectoratului de Protecţie Civilă Judeţean şi se semnează de inspectorul de protecţie civilă.

· planul se actualizează la fiecare schimbare şi operaţiune.

· verificarea existenţei, integrităţii şi modului de păstrare se face de către  şeful protecţiei civile de la eşalonul respectiv, cadrele Inspectoratului de Protecţie Civilă Judeţean şi se consemnează în registrul de control.

PLANUL DE EVACUARE

· se întocmeşte în conformitate cu Legea 106/1996, H.G.222/1997 şi alte precizări ale Comandamentului Protecţiei Civile.

· caracter secret la agenţii economici cu sarcini privind  asigurarea cererilor forţelor Sistemului Naţional de Apărare care funcţionează la război, stabilit în H.G.209/1996.

· caracter nesecret la cei care  execută evacuarea sau primesc evacuaţi în caz de dezastre.

· aceiaşi metodologie de întocmire, avizare şi aprobare.

· planul se actualizează la fiecare schimbare.

· documentul se şnuruieşte, se înregistrează ca document nesecret  la BDS al instituţiei sau la secretarul primăriei.

· se păstrează în fişet sigilat la BDS sau primarul localităţii, se foloseşte de către şeful protecţiei civile sau inspectorat.

· verificarea existenţei, integrităţii şi modului de păstrare se face de către şeful protecţiei civile de la eşalonul respectiv, cadrele Inspectoratului de Protecţie Civilă Judeţean şi se consemnează în registru de control.

PLANUL DE APĂRARE ÎMPOTRIVA DEZASTRELOR

· se întocmeşte conform Legii 106/1996 şi Legea 124/1995, a precizărilor  Comandamentului Protecţiei şi Inspectoratului de Protecţie Civilă.

· aceiaşi metodologie de întocmire, avizare şi aprobare.

· planul se actualizează la fiecare schimbare.

· documentul se şnuruieşte, se înregistrează ca document nesecret  la BDS al instituţiei sau la secretarul primăriei.

· se păstrează în fişet sigilat la BDS sau primarul localităţii, se foloseşte de către şeful protecţiei civile sau inspectorat.

· verificarea existenţei, integrităţii şi modului de păstrare se face de către şeful protecţiei civile de la eşalonul respectiv, cadrele Inspectoratului de Protecţie Civilă Judeţean şi se consemnează în registru de control.

DOCUMENTE DE PLANIFICARE

PLANUL CU PRINCIPALELE ACTIVITĂŢI DE PROTECŢIE CIVILĂ

· conţine încadrarea fiecărei activităţi pe luni şi responsabilitatea celui care trebuie să execute activitatea respectivă pe capitole: -operaţii;

                                                             -organizare şi înzestrare;

                                                             -pregătire de protecţie civilă;

                                                             -transmisiuni – alarmare;

                                                             -protecţie NBC;

                                                             -sanitară;

                                                             -analize şi bilanţuri;

                                                             -controale la subordonaţi pe linie;

                                                             -de protecţie civilă.

· planul se actualizează la fiecare schimbare

· documentul se şnuruieşte, se înregistrează ca document nesecret  la BDS al instituţiei sau la secretarul primăriei.

· se păstrează în fişet sigilat la BDS sau primarul localităţii.

· verificarea existenţei, integrităţii şi modului de păstrare se face de către şeful protecţiei civile de la eşalonul respectiv, cadrele Inspectoratului de Protecţie Civilă Judeţean şi se consemnează în registru de control.

PLANUL PREGĂTIRII DE PROTECŢIE CIVILĂ

· se întocmeşte potrivit Ordinului prefectului de pregătire de protecţie civilă pentru anul în curs.

· cuprinde sub formă tabelară:

	
	-formele de pregătire;

	
	-participanţi;

	
	-planificarea pe luni;

-realizarea activităţilor planificate;

-procentaje.


· planul se actualizează la fiecare schimbare.

· documentul se şnuruieşte, se înregistrează ca document nesecret  la BDS al instituţiei sau la secretarul primăriei.

· se păstrează în fişet sigilat la BDS sau primarul localităţii, se foloseşte de către şeful protecţiei civile sau inspectorat.

· verificarea existenţei, integrităţii şi modului de păstrare se face de către şeful protecţiei civile de la eşalonul respectiv, cadrele Inspectoratului de Protecţie Civilă Judeţean şi se consemnează în registru de control.

Aceste două documente se întocmesc de către inspectoratul de protecţie civilă, se avizează de şeful Inspectoratului de Protecţie Civilă Judeţean şi se aprobă de şeful protecţiei civile de la eşalonul respectiv.

PLANUL DEZVOLTĂRII BAZEI MATERIALE DE PROTECŢIE CIVILĂ

· se elaborează pe o perioadă de 5 ani.

· este un document de perspectivă privind  înzestrarea Inspectoratului şi formaţiunilor de protecţie civilă conform normelor de înzestrare prevăzute în Instrucţiunile de Organizare şi Înzestrare.

· se întocmeşte de inspectoratul de protecţie civilă, se aprobă de Şeful protecţiei civile.

· planul se actualizează la fiecare schimbare.

· documentul se şnuruieşte, se înregistrează ca document nesecret  la BDS al instituţiei sau la secretarul primăriei.

· se păstrează în fişet sigilat la BDS sau primarul localităţii, se foloseşte de către şeful protecţiei civile sau inspectorat.

· verificarea existenţei, integrităţii şi modului de păstrare se face de către şeful protecţiei civile de la eşalonul respectiv, cadrele Inspectoratului de Protecţie Civilă Judeţean şi se consemnează în registru de control.

PLANUL DE MUNCĂ CU ACTIVITĂŢILE LUNARE DE PROTECŢIE CIVILĂ

· se întocmeşte în baza Planului anual cu principalele activităţi de protecţie civilă:

	
	-activităţi;

	
	-ziua de desfăşurare;0

	
	-locul;


· se întocmeşte de inspectorul de protecţie civilă şi se aprobă de şeful protecţiei civile de la eşalonul respectiv.

· documentul se şnuruieşte, se înregistrează ca document nesecret  la BDS al instituţiei sau la secretarul primăriei.

· se păstrează în fişet sigilat la BDS sau primarul localităţii, se foloseşte de către şeful protecţiei civile sau inspectorat.

· verificarea existenţei, integrităţii şi modului de păstrare se face de către şeful protecţiei civile de la eşalonul respectiv, cadrele Inspectoratului de Protecţie Civilă Judeţean şi se consemnează în registru de control.

DOCUMENTE DE ORGANIZARE

· se elaborează în conformitate cu Legea 106/1996, Legea administraţiei publice locale nr.69/1991.

Decizie de numire pe funcţii

Tabele nominale cu încadrarea personalului în formaţiunile de protecţie civilă

Situaţia privind gradul de asigurare cu materiale a formaţiunilor de protecţie civilă

· se întocmeşte conform Instrucţiunilor de Organizare şi Înzestrare a Inspectoratelor şi formaţiunilor.

Schema cu organizarea de protecţie civilă

· se întocmeşte conform Instrucţiunilor de Organizare ţi Înzestrare.

· toate documentele se numerotează, se îndosariază şi se înregistrează ca documente necesare.

· păstrarea, folosirea, controalele şi inventarierile se execută ca şi la documentele de conducere şi planificare.

PROBLEME DE  P.S.I.

· document

· dotare

· instruire

V. BIROUL INFORMATICĂ ŞI TEHNICĂ DE CALCUL

Art.31.- Biroul este în subordinea directă a Primarului şi are următoarele atribuţii: 

· asigură administrarea reţelei de calculatoare din primărie;

· asigură administrarea bazelor de date utilizate în primărie;

· asigură administrarea şi exploatarea în condiţii optime a aplicaţiilor utilizate în primărie;

· asigură securitatea şi integritatea bazelor de date şi informaţiilor în format electronic utilizate în primărie;

· asigură activitatea legată de Internet: pagina web a primăriei şi comunicarea prin poşta electronică.

· asigură activitatea de întreţinere software şi hardware;

· efectuează lucrări de analiză, proiectare, implementare şi exploatare de aplicaţii informatice în conformitate cu metodologia în vigoare şi termenele stabilite de conducere;

· asigură şi acordă asistenţă pentru culegerea datelor necesare pentru întreţinerea bazelor de date utilizate în primărie;

· asigură executarea oricăror lucrări de informatică cu caracter ocazional dispuse de şefii ierarhici;

· îşi ridică în permanenţă nivelul cunoştinţelor profesionale prin studiu individual şi prin participarea la forme de învăţământ organizat.

VI. BIROU PRIVATIZARE, CONTROL COMERCIAL

Art.32.- Biroul este în subordinea directă a Primarului şi are următoarele atribuţii: 

PRIVATIZARE

- verifică dosarele depuse pentru autorizarea activităţilor de comerţ, prestări servicii, producţie, alimentaţie publică care se desfăşoară în spaţii special amenajate pe raza municipiului Hunedoara, în conformitate cu reglementările legale în vigoare (circa 1200/an);

- se încasează taxa de autorizare conform HCL în baza Legii nr.27/1994;

- pentru fiecare dosar depus pentru autorizare şi respectiv obţinerea vizei se efectuează control la spaţiul care urmează a fi autorizat pentru stabilirea condiţiilor de desfăşurare a activităţii, se încheie un proces verbal în prezenţa unui reprezentant autorizat al societăţii privind : dotările, aspectul interior şi exterior (faianţă, acces, vitrine); utilităţi, condiţii igienico-sanitare şi de mediu;

- procesul verbal încheiat se prezintă săptămânal în şedinţele de avizare;

- se redactează autorizaţiile de funcţionare;

- se primesc dosarele, se verifică să fie în conformitate cu reglementările legale în vigoare, se percepe taxe aferentă, se întocmeşte referat, se prezintă în comisia de avizare pentru activitatea de transport persoane în regim taxi şi maxi taxi (circa 200/an);

- se redactează autorizaţiile taxi;

- se verifică dosarele, se percepe taxa diferenţiată pe tipuri de activităţi pentru obţinerea autorizaţiilor de liberă practică emise în baza Decretului Lege nr.54/1990 - independenţi şi asociaţii familiale, se prezintă în şedinţa săptămânală a comisiei de avizare .  Se întocmesc referate;

- se redactează pentru fiecare dosar adresă de confirmare a depunerii declaraţiei de impunere  a veniturilor realizate către  Administraţia Financiară;

- se redactează şi eliberează autorizaţiile de liberă practică (circa 400/an);

- se verifică toate documentaţiile depuse sub aspectul legalităţii şi asigurării existenţei tuturor acordurilor şi avizelor cerute de lege;

- se primesc dosarele, se verifică se prezintă săptămânal în şedinţa de avizare pentru schimbarea destinaţiei spaţiilor, altele decât cele de locuit (în spaţii cu altă destinaţie decât spaţii de locuit);

- se redactează răspunsuri - se ţine evidenţa lor computerizată (circa 150/an);

- se primesc, analizează, discută în comisia de avizare la cererilor pentru comerţul stradal, ambulant, promoţional, publicitar - redactându-se răspunsuri şi după caz percepându-se taxele aferente;

-  se primesc dosarele, se verifică, se discută în şedinţa comisie de avizare, se percepe taxa aferentă pentru orice modificare: obiect activitate, locul desfăşurării activităţii, sediul social, componenţă, număr  membrii pentru activităţile autorizate în baza Decretului Lege nr.54/1990 - independenţi şi asociaţii familiale, se operează respectivele modificări;

- se face clasificarea unităţilor de alimentaţie publică funcţie de dotarea acestora în baza H.G. nr.843/1999 ;

- se ţine evidenţa computerizată a tuturor tipurilor de autorizaţii eliberate pe societate, adresă sediu, locul desfăşurării activităţii, obiect de activitate, orar de desfăşurare, data eliberării, precum şi viza acestora făcându-se operare săptămânală după fiecare şedinţă de avizare;

- se ţine evidenţa computerizată a circuitului tuturor documentelor destinate biroului cu urmărirea datei de rezolvare a acestora . Se face operare cu descărcarea lor săptămânală către CIC 2 şi registratură.

CONTROL COMERCIAL

- se execută controlul asupra activităţii comerciale şi de prestări servicii desfăşurate de toţi  agenţii economici, indiferent de forma de organizare şi de caracterul proprietăţii, asigurând aplicarea dispoziţiilor legale din actele normative care reglementează aceste domenii, precum şi din orice alte dispoziţii cu caracter normativ emise de Primar, Consiliul local, Consiliul judeţean, Prefectură, pentru desfăşurarea ordonată şi civilizată a comerţului şi prestărilor de servicii;

- se efectuează zilnic minimum două controale urmărindu-se dacă agenţii economici efectuează acte de comerţ cu îndeplinirea condiţiilor prevăzute de lege;

- cu ocazia fiecărui control se încheie procese verbale - note de constatare, dispunându-se şi măsurile legale ce se impun;

- în urma controalelor efectuate (de obicei se fac în prezenţa vânzătorilor) sunt invitaţi administratorii societăţii pentru clarificare. Se încheie procese verbale prin care se dispun măsuri şi după caz se aplică amenzi în concordanţă cu neregulile constatate;

- se ţine evidenţa proceselor verbale încheiate prin numerotarea în ordine cronologică;

- se încasează amenzile aplicate;

- se ţine evidenţa statistică a amenzilor aplicate;

- pentru societăţile comerciale găsite cu nereguli la control ai căror administratori (la fel pentru cei autorizaţi în baza Decretului Lege nr.54/1990 sau persoane fizice) nu se prezintă pentru clarificare se întocmesc procese verbale tip, vizate de Primar care sunt expediate prin poştă cu urmărirea finalizării prin plata amenzilor (în termen de 48 ore se încasează în cadrul biroului; dacă plata nu se face în acest termen se transmite spre încasare Serviciului Impozite - taxe din cadrul Primăriei - circa 50 procese verbale/an);

- se primesc reclamaţii de la cetăţeni în legătură cu unele activităţi care deranjează liniştea acestora;

- se verifică în teren veridicitatea acestora; se încheie o notă de constatare, se stabilesc măsuri pentru rezolvare;

- se redactează răspunsuri petenţilor cu măsurile stabilite;

- se ţine evidenţa reclamaţiilor cu conţinutul acestora, modul şi termenul de rezolvare (circa 50/an);

- se efectuează controale  pe diferite tematici: alimentaţie publică, structuri turistice, comerţ ambulant, comercializare produse agroalimentare, etc., împreună cu alte organe care au atribuţii de control;

- se ţine evidenţa statistică a tuturor controalelor efectuate, a amenzilor aplicate în valoare nominală şi efectivă, a celor încasate şi vărsate la bugetul local;

- se îndeplinesc alte sarcini stabilite de Primar şi Consiliul local.

VII. DIRECŢIA ECONOMICĂ

Art.33.- Directorul economic este în subordinea directă a Primarului şi are următoarele atribuţii: 

Coordonarea activităţii Serviciului Buget finanţe contabilitate, Serviciului Impozite şi taxe locale şi Biroului Administrativ.

1. SERVICIUL BUGET  FINANŢE CONTABILITATE 

Art.34.- Serviciul este în subordinea directă a Directorului economic şi are următoarele atribuţii: 

- întocmeşte bugetul şi asigură execuţia şi rectificarea lui ori de câte ori este nevoie;

- întocmeşte dările de seamă contabile trimestriale şi anuale;

- ţine evidenţa : patrimoniului, debitorilor, furnizorilor, clienţilor;

- face plăţi : salarii, furnizori, ajutoare sociale, indemnizaţii naştere, ajutoare ocazionale;

- întocmeşte balanţele de verificare lunare;

- centralizează şi depune la trezorerie, veniturile din impozite şi taxe locale, precum şi veniturile proprii ale instituţiilor autofinanţate;

- ţine evidenţa cheltuielilor pe capitole de cheltuieli şi subcapitole;

- întocmeşte fişe bugetare pentru toate capitolele de cheltuieli;

- face inventarierea anuală a patrimoniului;

- face deschidere de credite pentru ordonatorii secundari. 

2. SERVICIUL  IMPOZITE  ŞI  TAXE  LOCALE

Art.35.- Serviciul are în componenţă trei birouri, cu activităţi distincte, este în subordinea directă a  Directorului economic şi are următoarele atribuţii: 

a. BIROUL PERSOANE JURIDICE

- primeşte, verifică şi corectează declaraţiile pentru stabilirea impozitelor şi taxelor datorate de persoanele juridice de pe raza municipiului Hunedoara;

- stabileşte impozite şi taxe, calculează majorări de întârziere şi penalităţi pentru impozitele neachitate la termen;

- întocmeşte înştiinţări de plată persoanelor juridice privind impozitele şi taxele datorate de persoane juridice de pe raza municipiului Hunedoara;

- verifică agenţii economici privind realitatea şi exactitatea datelor rezultate de aceştia în declaraţiile de impunere depuse la serviciul de specialitate;

- încasează impozitul şi taxele datorate de către persoanele juridice de pe raza municipiului Hunedoara.

b. BIROUL PERSOANE FIZICE

- încasează impozite şi taxe locale datorate de contribuabili, persoane fizice de pe raza municipiului Hunedoara;

- încasează amenzi date de organele Poliţiei, Birou Privatizare, control comercial, OPC.;

- operează pe calculator schimbări de rol, declaraţii de impunere;

- primeşte, verifică declaraţii pentru stabilirea impozitelor şi taxelor locale;

- întocmeşte somaţii şi înştiinţări de plată;

- urmăreşte încasarea la termen a impozitelor şi taxelor locale datorate de persoanele fizice de pe raza municipiului Hunedoara;

- verifică în teren realitatea datelor înscrise în declaraţiile de impunere;

- arhivează documentele specifice biroului;

- comunică contribuabililor înştiinţări de plată şi somaţii.

c. BIROUL CONCESIUNI, ÎNCHIRIERI, DISCIPLINĂ CONTRACTUALĂ ŞI EXECUTĂRI SILITE

- întocmeşte contractele de închirieri terenuri, spaţii şi contractele de concesiune teren;

- ţine evidenţa terenurilor şi spaţiilor proprietate a statului ce sunt administrate de Primărie;

- urmăreşte încasarea chiriilor pentru spaţii şi terenuri şi a redevenţelor;

- întocmeşte modificările la contractele de concesiune conform ratei inflaţiei;

- întocmeşte somaţiile în vederea punerii sub urmărire a datornicilor di concesiuni şi închirieri;

- stabileşte debitele din concesiuni şi închirieri la finele fiecărei luni;

- înregistrează şi urmăreşte încasarea amenzilor  primite de la Poliţie, Birou Privatizare, control comercial şi OPC;

- întocmeşte confirmările de primire a proceselor verbale;

- întocmeşte somaţii debitorilor din amenzi;

- restituie către Poliţia municipiului Hunedoara procesele verbale de amendă conform Legii nr.61/1991;

- întocmeşte înştiinţările de plată şi somaţii debitorilor  restanţe din impozite şi taxe locale;

- efectuează procedura de executare silită prin cele trei modalităţi prevăzute de lege a debitorilor restanţi din impozite şi taxe locale. 

   3. BIROUL ADMINISTRATIV

           Art.36.- Biroul este în subordinea directă a Directorului economic şi are următoarele atribuţii: 

-răspunde de evidenţa imobilelor, instalaţiilor aferente, a mijloacelor fixe şi a obiectelor de inventar aflate în proprietatea Consiliului local;

-face propuneri privind planul de investiţii şi reparaţii pentru imobilele, instalaţiile aferente şi mijloacele fixe aflate în proprietatea Consiliului local; 

-organizează paza imobilelor, controlează şi îndrumă activitatea gardienilor publici, care execută serviciul la posturile de pază;

-organizează serviciul de permanenţă la telefon în zilele libere şi în zilele de sărbători legale;

-organizează şi asigură efectuarea curăţeniei pentru spaţiile aflate în administrarea Consiliului local;

-asigură aplicarea normelor de prevenire şi stingere a incendiilor în imobilele din administrare;

-întocmeşte planul de evacuare, asigură instruirea întregului personal, asupra regulilor generale şi specifice de prevenire şi stingere a incendiilor;

-efectuează inventarieri periodice şi asigură ducerea la îndeplinire a hotărârilor privind   casarea şi transmiterea obiectelor de inventar din administrare;

-asigură aprovizionarea cu materiale consumabile  şi rechizite de birou , necesare desfăşurării  activităţii birourilor şi serviciilor din cadrul Primăriei şi a celorlalte servicii publice;

-asigură întreţinerea şi exploatarea în condiţiile optime a mijloacelor de transport din dotare, precum şi carburanţi , lubrefianţi şi piesele de schimb necesare acestora;

-întocmeşte F.A.Z.- urile şi  ţine  evidenţa foilor de parcurs a mijloacelor de transport din dotare;

-asigură depozitarea şi distribuirea materialelor, echipamentelor şi rechizitelor de birou;

-asigură preluarea, arhivarea şi selecţionarea documentelor instituţiei, precum şi păstrarea acestora în condiţiile prevăzute de lege;

-asigură activitatea de registratură, înregistrează selectează şi distribuie corespondenţa instituţiei;

-asigură baza materială şi desfăşurarea în condiţii optime a activităţii  de recrutare  -încorporare a tinerilor din municipiu;

-îndeplineşte orice alte sarcini primite de la Primar, Viceprimar şi Secretar

VIII. DIRECŢIA TEHNICĂ

Art.37.- Directorul tehnic este în subordinea directă a Primarului şi are următoarele atribuţii: 

Coordonarea activităţii Serviciului Urbanism, amenajarea teritoriului şi control în construcţii, Serviciul Administrarea domeniului public şi privat, Biroului Investiţii şi Biroului Cadastru, registru agricol şi fond funciar.

1. SERVICIUL URBANISM, AMENAJAREA TERITORIULUI ŞI CONTROL ÎN CONSTRUCŢII

Art.38.- Serviciul este în subordinea directă a  Directorului tehnic şi are următoarele atribuţii: 

URBANISM ŞI AMENAJAREA TERITORIULUI

- conceperea şi realizarea planurilor urbanistice zonale şi de detaliu (PUZ şi PUD) de interes general pentru municipiu;

- verificarea şi analizarea planurilor urbanistice zonale şi de detaliu întocmite de investitorii particulari, concordanţa acestora cu planul urbanistic general (PUG) al municipiului

- prezentarea şi susţinerea acestor planuri în comisia locală de urbanism şi în cadrul consiliului local al municipiului Hunedoara;

- preocuparea pentru obţinerea avizelor comisiei judeţene de urbanism şi a Consiliului judeţean, unde este cazul;

- întocmirea de planuri şi schiţe de sistematizare de interes general în municipiu : parcări, zone verzi, amenajări ale domeniului public şi privat al municipiului.

ACTE ALE AUTORITĂŢII LOCALE

- analiza şi verificarea documentaţiilor depuse pentru certificate de urbanism;

- eliberarea certificatelor de urbanism, înregistrarea şi evidenţa acestora;

- analiza şi verificarea documentaţiilor depuse pentru autorizaţii de construire;

- eliberarea autorizaţiilor de construire, înregistrarea şi evidenţa acestora.

CONCESIUNI ŞI ÎNCHIRIERI DE TERENURI

- preocuparea constantă în vederea depistării de terenuri pentru concesionare sau închiriere la persoane fizice sau juridice cu scopul desfăşurării unor activităţi economice care absorb forţa de muncă disponibilă;

- organizarea licitaţiilor din faza de eliberare a documentaţiilor până la adjudecare.

ADEVERINŢE ÎNTABULĂRI CONSTRUCŢII, CONFIRMARE TERENURI SITUATE ÎN INTRAVILAN, RAPOARTE, STATISTICI, DIVERSE RECLAMAŢII ŞI SESIZĂRI 

- verificarea actelor depuse, verificarea în teren  şi eliberarea adeverinţelor solicitate de persoanele fizice şi juridice;

-  înregistrarea şi evidenţa acestora;

- întocmirea de rapoarte şi statistici solicitate de forurile superioare ale administraţiei publice locale;

- înregistrarea şi evidenţa acestora;

- eliberarea adeverinţelor de principiu solicitate de cetăţeni după verificarea situaţiei din teren;

- rezolvarea reclamaţiilor şi sesizărilor persoanelor fizice sau juridice: verificarea actelor depuse, verificarea situaţiei în teren, emiterea răspunsurilor conform legislaţiei în vigoare, înregistrarea şi evidenţa acestora;

DISCIPLINA ÎN CONSTRUCŢII

Activitatea de disciplină în construcţii se bazează pe controlul periodic în teren, cu următoarele obiective : 

Verificarea construcţiilor autorizate

- amplasarea în teren conform planurilor de situaţie aprobate prin autorizaţia de construire;

- respectarea dimensiunilor în plan aprobate;

- respectarea aliniamentelor ;

- realizarea faţadelor conform planurilor din documentaţia aprobată prin autorizaţie de construire;

Depistarea lucrărilor neautorizate.

Măsuri disciplinare

- emiterea de somaţii, înregistrarea şi evidenţa acestora;

- emiterea de procese verbale de amendă cu obligativitatea intrării în legalitate în cazuri de abatere de la prevederile autorizaţiilor de construire aprobate sau în cazuri de execuţie de lucrări fără autorizaţii de construcţie;

- înregistrarea, urmărirea şi evidenţa acestora.

2. SERVICIUL  ADMINISTRAREA DOMENIULUI PUBLIC ŞI PRIVAT

Art.39.- Serviciul este în subordinea directă a Directorului tehnic şi are următoarele atribuţii: 

- urmăreşte şi ia măsuri pentru întreţinerea, modernizarea şi construirea străzilor şi a celorlalte căi de comunicaţie din administrare;

- organizează circulaţia rutieră asigurând trasee de optimizare şi fluidizare a circulaţiei;

- întocmeşte documentaţii tehnico-economice pentru extindere străzi, amenajări parcări şi ziduri de sprijin;

- eliberează autorizaţiile de spargere pentru lucrări în partea carosabilă a străzilor, trotuarelor şi zonelor verzi şi urmăreşte refacerea zonelor afectate;

- răspunde de organizarea Comisiei municipale de apărare împotriva inundaţiilor şi a efectelor fenomenelor meteorologice periculoase;

- întocmeşte şi supune spre aprobare primarului planul anual de lucrări edilitare;

- urmăreşte folosirea eficientă a mijloacelor mecanice şi de transport contractate pentru activităţi şi lucrări în cadrul serviciului;

- în colaborare cu organul de poliţie asigură sistematizarea circulaţiei pentru autovehicule şi pietoni, prin efectuarea de marcaje şi montarea semafoarelor de circulaţie;

- ia măsuri pentru întreţinerea şi repararea mobilierului urban şi a jocurilor de copii din cadrul municipiului;

- face propuneri pentru îmbunătăţirea cu mobilier urbanistic în scopul înfrumuseţării domeniului public;

- rezolvă reclamaţiile şi sesizările cetăţenilor privind modul de administrare a domeniului public şi privat şi activităţii de gospodărire comunală a municipiului;

- urmăreşte şi participă la recepţia lucrărilor de care răspunde pentru execuţie;

- urmăreşte respectarea de către instituţiile şi agenţii economici de pe raza teritorial administrativă a municipiului, a măsurilor de prevenire a poluării mediului;

- ia măsuri pentru întreţinerea instalaţiilor de canalizare şi de epurare a apelor uzate;

- constată contravenţiile de la protecţia mediului înconjurător şi aplică sancţiunile prevăzute în baza împuternicirii date de primar;

- întocmeşte dări de seamă statistice;

- lansează comenzi pentru aprovizionarea de materiale necesare serviciului;

- întocmeşte documentaţii pentru achiziţionarea de bunuri şi servicii prin licitaţii publice sau selecţie de oferte de preţ;

- răspunde de asigurarea unui iluminat public corespunzător;

- urmăreşte salubrizarea străzilor şi cartierelor şi întocmeşte grafice şi programe pentru lucrări de salubrizare;

- controlează modul în care cetăţenii respectă normele privind igiena şi curăţenia locuinţelor, anexelor gospodăreşti, a curţilor, a împrejurimilor, precum şi modul în care aceştia îşi respectă obligaţiile ce le revin, în calitate de locatari;

- constată abaterile contravenţionale de la prevederile Hotărârii Consiliului local nr.46/1994 şi propune sancţionarea acestora;

- prognozează şi urmăreşte execuţia lucrărilor de dezinsecţie, deratizare şi ecarisaj a localităţii;

- urmăreşte realizarea tuturor sarcinilor ce revin consiliului local privitor la administrarea locuinţelor stabilite prin Legea locuinţei;

- ţine evidenţa spaţiilor de locuit proprietate de stat şi, în conformitate cu prevederile legale, face propuneri pentru întocmirea listelor de priorităţi în vederea repartizării sau redistribuirii acestora;

- urmăreşte modul de gospodărire, reparare şi întreţinere a fondului locativ, proprietate de stat;

- efectuează recenzarea familiilor din imobilele ce urmează a fi demolate di diferite motive;

- ţine evidenţa cu numerele de imobil din municipiu şi localităţile aparţinătoare acestuia;

- întocmeşte şi urmăreşte realizarea programelor de salubrizare pârâuri, râuri, şanţuri de gardă şi rigole din zona municipiului.

3. BIROUL  DE   INVESTIŢII

Art.40.- Biroul este în subordinea directă a Directorului tehnic şi are următoarele atribuţii: 

· Urmărire investiţii în curs de derulare:

-Piaţa Dunărea

-Extindere reţea gaze naturale+construire SRM  în str.Răcăştie

-Extindere reţea gaze naturale+construire SRM în str. Boş

-Alimentarea cu gaze naturale a obiectivelor social culturale din str. Peştişu Mare

-Alimentarea cu gaze naturale a obiectivelor social culturale din str. Zlaşti

-Alimentarea cu gaze naturale a obiectivelor social culturale din str. Hăşdat

-Alimentarea cu gaze naturale a obiectivelor social culturale din str.Răcăştie

-Alimentarea cu gaze naturale a obiectivelor social culturale din str. Boş

-Modernizare Liceu teoretic”Iancu de Hunedoara”

-Catedrala “Eroilor”

-Catedrala “SF.Treime”

-Bazinul de înot

-Creşa spital nr.1

-Modernizare şi canalizare-str.Lătureni

-Reparaţii faţade str. Libertăţii

-Modernizare acoperiş terasă la grădiniţe şi şcoli.

· Pregătiri documentaţii tehnice şi de licitaţii pentru obiective de investiţii noi:

-Modernizare şi canalizare-str.Lătureni;

-Modernizare-str.Stejarilor:

-Reparaţii acoperiş Cămin Cultural Buituri;

-Instalaţie utilizare şi branşament Şcoala Generală nr.3;

-Reparaţii împrejmuire Şcoala Generală nr.10

· Rezolvare sesizări, avize

· Pregătiri documentaţii pentru diferite programe de finanţare: PHARE, RICOP, SAPHARD, etc.

· Dirigenţie şantier pentru lucrările finanţate de la bugetul local. 

· Rezolvări situaţii pentru Consiliul Judeţean, Prefectură. 

IX. BIROUL CADASTRU, REGISTRUL  AGRICOL SI FOND FUNCIAR

Art.41.- Biroul este în subordinea directă a Secretarului şi a Directorului tehnic  având următoarele atribuţii: 

- completarea şi ţinerea la zi a registrului agricol potrivit prevederilor Ordonanţei nr. 1/1992, prin vizitarea gospodăriilor, sau la sediul primăriei a următoarelor date: componenţa gospodăriei, terenuri în proprietate, modul de utilizare a suprafeţei agricole pe raza localităţii, suprafaţa cultivată pe raza localităţii, pomi fructiferi (în livezi şi răzleţi), suprafeţe amenajate pentru irigat, animale domestice (situaţia la începutul anului), evoluţia efectivelor de animale în cursul anului, utilaje, instalaţii agricole şi mijloace de transport existente, construcţii pe raza localităţii;

- centralizarea datelor din registrul agricol,  şi transmiterea acestora Direcţiei Judeţene de Statistică, la termenele prevăzute în Ordonanţa nr. 1/1992;

- eliberarea biletelor de proprietate asupra animalelor, în vederea vânzării acestora;

- eliberarea adeverinţelor de şomaj;

- eliberarea carnetelor de producător agricol, pentru valorificarea pe piaţă a surplusului de produse agricole prin verificarea fiecărei suprafeţe de teren cultivată;

- eliberarea adeverinţelor de ajutor social şi solidaritate, burse şcolare, handicapaţi şi cantina de ajutor social;

- transcrierea animalelor de la vânzător la cumpărător;

- încasarea taxei de păşunat de la deţinătorii de animale;

- întocmirea proceselor verbale în vederea eliberării titlurilor de proprietate;

- măsurători şi ridicări topografice  în vederea punerii în posesie a deţinătorilor de teren;

- ţinerea la zi a evidenţelor  privind beneficiarii Legii nr. 44/1994 şi ale Legii nr.42/1990 şi împroprietărirea acestora cu teren;

- întocmirea evidenţelor deţinătorilor de teren  arabil şi verificarea culturilor existente în vederea atribuirii de bonuri valorice şi a altor facilităţi acordate de Guvern producătorilor agricoli;

- întocmirea documentaţiilor pentru eliberarea Ordinului Prefectului, în vederea trecerii unor terenuri din administrarea Consiliului local, în proprietatea privată a actualilor deţinători ai construcţiilor;

- ţinerea la zi a evidenţei beneficiarilor Legii nr. 54/1998, privind circulaţia juridică a terenurilor  referitor la respectarea dreptului de preenţiune a coproprietarilor, vecinilor ori al arendaşilor şi eliberarea dovezilor prin care se poate înstrăina liber acesta;

- efectuarea de măsurători şi ţinerea a evidenţelor persoanelor care folosesc teren aflat în administrarea primăriei şi întocmirea de referate în vederea  încheierii contractelor de închiriere cu aceştia;

- ţinerea la zi a cererilor  privind reconstituirea dreptului de proprietate asupra terenurilor agricole şi celor forestiere, solicitate potrivit Legii fondului funciar nr.18/1991, ale Legii nr.169/1997 şi ale Legii nr. 1/2000 şi întocmirea anexelor corespunzătoare în vederea validării acestora;

- înmânarea titlurilor de proprietate;

- ţinerea la zi a evidenţelor litigiilor apărute la nivelul Primăriei municipiului Hunedoara, în conformitate cu Legea nr. 18/1991, procese pe rol la judecătorii şi efectuarea corespondenţei cu instanţele de judecată;

- soluţionarea cererilor, sesizărilor şi reclamaţiilor formulate de către cetăţeni.

X. SERVICIUL ADMINISTRAŢIE PUBLICĂ LOCALĂ

Art.42.- Serviciul este în subordinea directă a  Secretarului şi are următoarele atribuţii: 

- verifică şi vizează legalitatea contractelor şi a altor acte cu caracter juridic;

- colaborează la întocmirea proiectelor de hotărâri ale Consiliului local, a dispoziţiilor şi oricăror alte acte elaborate de Primarul municipiului Hunedoara;

- avizează notele de fundamentare ale proiectelor de hotărâri ale Consiliului local al municipiului Hunedoara;

- îşi dă avizul, la cererea conducerii, asupra legalităţii măsurilor ce urmează a fi luate în desfăşurarea activităţii Primăriei municipiului Hunedoara, precum şi asupra oricăror acte care pot angaja răspunderea patrimonială a instituţiei;

- avizează actele de executare silită a creanţelor bugetului local al municipiului Hunedoara; 

- reprezintă interesele Consiliului local şi ale Primăriei municipiului Hunedoara  în fata instanţelor judecătoreşti şi în faţa oricăror autorităţi ale administraţiei publice centrale sau locale, în baza unei delegaţii semnate de conducerea Primăriei;

- redactează cereri de chemare în judecată, întâmpinări, cereri reconvenţionale, precizări de acţiune, note de şedinţă şi concluzii scrise, pe care le adresează instanţelor judecătoreşti;

- redactează plângeri penale şi efectuează constituiri de parte civilă în toate cazurile în care s-a produs un prejudiciu patrimoniului Consiliului local şi al Primăriei municipiului Hunedoara;

- formulează căile de atac ordinare şi extraordinare împotriva hotărârilor pronunţate de instanţele judecătoreşti;

- primeşte publicaţiile având caracter juridic, analizează prevederile legale nou apărute şi comunică fiecărui compartiment  atribuţiile care rezultă din acestea;  

- acordă sprijin compartimentelor Primăriei municipiului Hunedoara în vederea interpretării şi aplicării corecte şi unitare a prevederilor legale;

- întocmeşte registrul  cauzelor şi urmăreşte modul de înregistrare în acesta;

- sesizează conducerea Primăriei municipiului Hunedoara de eventualele încălcări ale prevederilor legale de către compartimentele funcţionale sau de către oricare persoană salariată;

- răspunde de calitatea, corectitudinea şi exactitatea lucrărilor efectuate;

- poate primi delegarea de atribuţii pentru înlocuirea Secretarului şi şefului de serviciu când este cazul sau din dispoziţia acestora;

- răspunde de respectarea normelor privind păstrarea secretului de stat şi de serviciu; 

- participă direct la pregătirea documentaţiei şi lucrărilor care se supun dezbaterii comisiilor de specialitate şi şedinţelor în plen ale Consiliului local al municipiului Hunedoara;

- asigură executarea lucrărilor de secretariat pentru şedinţele comisiilor de specialitate şi a şedinţelor în plen ale Consiliului local al municipiului Hunedoara;

- asigură aducerea la cunoştinţa consilierilor a ordinii de zi, a proiectelor de hotărâri, avizate şi însoţite de rapoartele comisiilor de specialitate a consiliului şi compartimentelor de specialitate ale serviciilor administraţiei publice locale;

- înregistrează şi conduce evidenţa dispoziţiilor Primarului;

- comunică şi înaintează, în termenul prevăzut de lege, autorităţilor şi persoanelor interesate actele emise de către Consiliul local sau de către Primar (în colaborare cu alte servicii şi birouri);

- pregăteşte şi organizează recensămintele de orice fel pe raza  teritorial-administrativă a municipiului;

- întocmeşte lucrări referitoare la pregătirea şi desfăşurarea alegerilor locale şi generale;

- primeşte şi rezolvă corespondenţa repartizată direct de conducerea Primăriei;

- comunică registraturii şi Biroului Centru de Informare pentru Cetăţeni  corespondenţa rezolvată;

- răspunde de respectarea normelor privind păstrarea secretului de stat şi de serviciu; 

- răspunde de calitatea şi executarea în termen a atribuţiilor ce îi revin;

- dactilografiază şi colaborează la redactarea proiectelor de hotărâri ale Consiliului local, a dispoziţiilor şi oricăror alte acte elaborate de Primarul municipiului Hunedoara;

- asigură convocarea consilierilor locali pentru şedinţele ordinare sau extraordinare, precum şi membrilor comisiilor de specialitate ale Consiliului local;

- tehnoredactează cereri de chemare în judecată, întâmpinări, cereri reconvenţionale, precizări de acţiune;

- îndeplineşte sarcini privind unele activităţi de protocol;

- înlocuieşte, pe perioada concediului de odihnă, maternitate, boală, personalul de aceeaşi specialitate;  

- răspunde de calitatea, corectitudinea şi exactitatea lucrărilor efectuate;

- arhivează documentele specifice serviciului;

- răspunde de respectarea normelor privind păstrarea secretului de stat şi de serviciu; 

- rezolvă orice alte lucrări, având caracter juridic sau privind administraţia publică locală, încredinţate de conducerea Primăriei municipiului Hunedoara.

XI. BIROU STARE CIVILĂ 

Art.43.- Biroul este în subordinea directă a Secretarului şi are următoarele atribuţii:

SECTORUL NAŞTERI:

- înregistrează pe loc actele de naştere în registrele de stare civilă, verificând documentaţia primară;

- execută operaţiuni privind recunoaşterea copilului rezultat din afara căsătoriei;

- eliberează certificatele de naştere şi atribuie codul numeric personal;

- întocmeşte buletinele statistice pentru născutul viu şi născutul mort;

-întocmeşte, operează şi comunică menţiunile de tăgadă paternitate, stabilire filiaţie, încuviinţare purtare nume, în termen de 10 zile, la locul de naştere şi Consiliului Judeţean, ţinând evidenţa menţiunilor întocmite, primite, operate şi comunicate;

- opisează alfabetic actele de naştere;

- eliberează la cerere în termen de 3 zile certificatele de naştere solicitate;

- înregistrează şi expediază corespondenţa în termenele legale, cu descărcarea acesteia în Registru de Intrare - Ieşire şi respectarea nomenclatorului documentelor de arhivă;

- îndosariază la zi documentele primare care au stat la baza înregistrării naşterilor;

- ordonează pe dosare cusute, sigilate, numerotate şi arhivează respectând numerele de inventar documentele primare din anul calendaristic încheiat;

- trimite în termen de 30 zile la Consiliul Judeţean exemplarul II al registrelor de stare civilă de la data complectării integrale a acestora;

- la sfârşitul fiecărei luni, fără a se depăşi data de 5 ale lunii următoare, înaintează pe bază de borderou, la Formaţiunea de  Evidenţă a Populaţiei comunicările de naştere, comunicări de modificări, certificatele anulate în alb, iar buletinele statistice la Direcţia Judeţeană de Statistică;

- respectă graficul de lucru pentru efectuarea de serviciu la căsătorii şi decese în zilele nelucrătoare şi sărbători legale;

- la sfârşitul fiecărei zile de lucru verifică şi asigură securitatea tuturor actelor de stare civilă aflate în lucru sau arhivate prin închiderea lor în spaţiile special amenajate î acest sens  pentru evitarea deteriorării sau dispariţiei acestora (fişete metalice grilaj metalic cu respectarea normelor PSI);

- păstrarea secretul profesional şi informarea şefului de serviciu cu privire la orice situaţie specială survenite în timpul programului de lucru pentru soluţionarea operativă;

- sesizează în cazul dispariţiei unor documente de stare civilă cu regim special;

- pregăteşte documentaţia necesară înaintării acţiunilor în instanţă în cazul în care actele de stare civilă impun aceasta.

SECTORUL CĂSĂTORII:

- înregistrează pe loc actele de căsătorie în registrele de stare civilă;

- primeşte şi verifică actele pentru declaraţiile de căsătorie, afişând în extras declaraţia (publicaţia de căsătorie);

- eliberează certificatele de căsătorie;

- întocmeşte buletinele statistice pentru căsătorie şi anulează buletinul soţului care-şi schimbă numele;

- întocmeşte, operează şi comunică menţiunile de căsătorie şi divorţ în termen de zece zile de la locul de naştere şi Consiliul Judeţean, ţinând separat evidenţa menţiunilor întocmite, primite, operate şi comunicate;

-  opisează alfabetic actele de căsătorie înregistrate pentru fiecare soţ în parte;

- eliberează la cerere în termen de 3 zile certificatele de căsătorie solicitate;

- primeşte documentaţia şi eliberează livretele de familie la încheierea căsătoriei, ţinând evidenţa acestora;

- înregistrează şi expediază corespondenţa în termenele legale, cu descărcarea acesteia în Registru de Intrare - Ieşire şi respectarea nomenclatorului documentelor de arhivă;

-  îndosariază la zi documentele primare care au stat la baza înregistrării căsătoriilor;

- ordonează pe dosare cusute, sigilate, numerotate şi arhivează respectând numerele de inventar documentele primare din anul calendaristic încheiat;

- trimite în termen de 30 zile la Consiliul Judeţean exemplarul II al registrelor de stare civilă de la data complectării integrale a acestora;

- la sfârşitul fiecărei luni, fără a se depăşi data de 5 ale lunii următoare, înaintează pe bază de borderou, la Formaţiunea de  Evidenţă a Populaţiei extrase pentru căsătoriile desfăcute prin divorţ, certificatele anulate în alb, iar buletinele statistice la Direcţia Judeţeană de Statistică;

- respectă graficul de lucru pentru efectuarea de serviciu la căsătorii şi decese în zilele nelucrătoare şi sărbători legale;

- la sfârşitul fiecărei zile de lucru verifică şi asigură securitatea tuturor actelor de stare civilă aflate în lucru sau arhivate prin închiderea lor în spaţiile special amenajate în acest sens pentru evitarea deteriorării sau dispariţiei acestora (fişete metalice grilaj metalic cu respectarea normelor PSI);

- păstrarea secretul profesional şi informarea şefului de serviciu cu privire la orice situaţie specială survenite în timpul programului de lucru pentru soluţionarea operativă;

- sesizează în cazul dispariţiei unor documente de stare civilă cu regim special;

- respectă programul de lucru de relaţii cu publicul aprobat de conducerea instituţiei, precum şi programul de eliberare a certificatelor ca urmare a pierderii, stabilit pentru zilele de miercuri şi vineri ale fiecărei săptămâni între orele 1400 - 1530, cu excepţia situaţiilor în care solicitanţii au domiciliul în alte localităţi;

- întocmirea corectă a actelor, scris ordonat şi citeţ;

- efectuarea la timp a lucrărilor;

- relaţii principale cu solicitanţii şi colegii;

- folosirea integrală a timpului de lucru acţionând pentru ridicarea nivelului calitativ al activităţii;

- răspunde civil şi penal pentru abaterile de la cerinţele postului;

- schimbă sectorul de lucru în ordinea următoare : naşteri - căsătorii - decese;

- îndeplineşte orice alte sarcini date de primar, viceprimar, secretar, şef serviciu. 

SECTORUL DECESE:

- înregistrează pe loc actele de deces în registrele de stare civilă ; 

- eliberează certificatele de deces şi adeverinţele de înhumare; 

- întocmeşte buletinele statistice pentru decese şi anulează buletinele de identitate;

- întocmeşte, operează şi comunică menţiunile de deces în termen de zece zile la locul de naştere şi căsătorie al soţului supravieţuitor şi ţine evidenţa menţiunilor întocmite, primite, operate ;

- opisează  alfabetic actele de deces înregistrate;

-  eliberează la cerere în termenul de 3 zile certificatele de deces solicitate;

- întocmeşte borderourile pentru buletinele de identitate şi livrete militare ale decedaţilor;

- completează şi înaintează notarilor publici cererile pentru deschiderea procedurii succesorale şi anexa III pentru decedaţii cu domiciliul în alte localităţi şi ţine evidenţa acestora;

- primeşte documentaţia şi eliberează la cerere livretele de familie ţinând evidenţa acestora;

- transmite lunar la D.G.M.P.S-OFICIUL DE ASISTENŢĂ SOCIALĂ extrase după actele de deces ale copiilor de 0-18 ani;

- înregistrează şi expediază corespondenţa  în termenele legale, cu descărcarea acesteia în Registru de intrare-Ieşire şi respectarea nomenclatorului documentelor de arhivă;

- îndosariază  la zi documentele primare care au stat la baza înregistrării deceselor şi eliberării livretelor de familie;

- ordonează pe dosare cusute, sigilate, numerotate şi arhivează respectând  numerele de inventar, documentele primare din anul calendaristic încheiat;

- trimite în termen de 30 zile la Consiliul Judeţean  exemplarul II al registrelor de stare civilă de la data  completării integrale a acestora ;

- la sfârşitul fiecărui luni, fără a se depăşi data de 5 ale lunii următoare, înaintează pe bază de borderou, la Formaţiunea de Evidenţă a Populaţiei  buletinele decedaţilor, comunicări de modificări, certificatele anulate în alb, livretele militare la Centrul Militar, iar buletinele statistice la Direcţia Judeţeană  de Statistică;

- respectă graficul de lucru pentru efectuarea de serviciu la căsătorii şi decese în zilele nelucrătoare şi sărbători legale;

- la sfârşitul fiecărei zile de lucru verifică şi asigură securitatea tuturor actelor de STARE CIVILA aflate în lucru sau arhivate prin închiderea lor în spaţiile special amenajate în acest sens pentru evitarea deteriorării sau dispariţiei acestora (fişete metalice, grilaj metalic cu respectarea normelor P.S.I.);

- păstrarea secretului  profesional şi informarea  şefului de serviciu  cu privire la  orice situaţie specială survenită în timpul programului de lucru pentru soluţionarea operativă ;

- sesizează în cazul dispariţiei unor documente de stare civilă cu regim special;

- respectă programul de lucru de relaţii cu publicul aprobat de conducerea instituţiei, precum şi programul de eliberare a certificatelor ca urmare a pierderii, stabilit pentru zilele de miercuri şi vineri ale fiecărei săptămâni între orele 14-15,30 cu excepţia situaţiilor în care solicitanţii au domiciliul în alte localităţi ;

- întocmirea corectă a actelor, scris ordonat şi citeţ;

- efectuarea la timp a lucrărilor;

- relaţii principiale cu solicitanţii şi colegii;

- folosirea integrală a timpului de lucru acţionând pentru ridicarea nivelului calitativ al activităţii; 

- răspunde civil şi penal pentru abaterile de la cerinţele postului;

- schimbă sectorul de lucru  în ordinea următoare : naşteri - căsătorii – decese; 

- îndeplineşte orice alte sarcini date de primar, viceprimar, secretar, şef serviciu.
XII. SERVICIUL PROTECŢIE SOCIALĂ ŞI AUTORITATE TUTELARĂ

Art.44.- Serviciul este în subordinea directă a Secretarului şi are următoarele atribuţii: 

Acordarea ajutorului social conform Legii nr. 67/1995:

- primirea dosarelor noi, verificarea documentaţiei depuse, verificarea în teren a fiecărui caz în parte;

- revizuirea dosarelor existente în plată pentru a vedea dacă sunt îndeplinite condiţiile prevăzute de legislaţia în vigoare;

- întocmirea documentaţiilor, efectuarea anchetelor sociale pentru acordarea ajutoarelor de urgenţă;

- întocmirea documentaţiilor şi a dispoziţiilor de plată pentru acordarea indemnizaţiei de naştere;

- întocmirea şi prezentarea lunară la Deva, la Direcţia Muncii şi Protecţiei Sociale Oficiul de asistenţă socială a:

- raportului statistic privind acordarea ajutorului social, a indemnizaţiei de naştere şi a ajutorului de urgenţă;

- situaţiei cu persoanele din familiile beneficiare de ajutor social, pentru care plata contribuţiei de asigurări sociale de sănătate se suportă de la bugetul de stat; 

Referitor la acordarea asistenţei sociale prin masă la Cantina de ajutor social, conform Legii 208 /1997, SPSAT se ocupă de primirea cererilor pentru cantină, întocmirea documentaţiilor, efectuarea anchetelor sociale în teren pentru a vedea situaţia reală pentru fiecare caz în parte, revizuirea periodică a dosarelor aflate în evidenţa Cantinei de ajutor social;

Internarea la Căminul pentru persoane în vârstă;

- primirea cererilor, întocmirea documentaţiilor, efectuarea de anchete sociale pentru fiecare caz în parte, 

- verificarea documentaţiilor pentru dosarele celor internaţi;

- primirea verificarea şi trimiterea la Deva  - D.M.S.S. a dosarelor de alocaţii de stat pentru copii şi a dosarelor de alocaţii suplimentare;

- probleme privind asigurarea protecţiei sociale pentru persoanele cu handicap, conform O.U.G. nr. 102/1999 şi O.U.G. nr. 40/2000 referitoare la:

- primirea şi verificarea dosarelor persoanelor cu handicap şi a însoţitorilor acestora, pentru persoanele cu handicap grav;

- efectuarea de anchete sociale pentru persoanele cu handicap de toate gradele în vederea acordării de ajutoare băneşti conform legislaţiei în vigoare, sprijin în confecţionarea de aparatură specială (proteze, încălţăminte ortopedică, cărucioare, etc.);

- efectuarea de anchete sociale pentru persoanele care solicită internarea definitivă în unităţi de ocrotire socială (cămine-spital)

- efectuarea de anchete sociale şi întocmirea documentaţiilor în cazul persoanelor fără aparţinători legali, care decedează şi a căror înhumare este suportată de către primărie;

Probleme de autoritate tutelară:

- întocmirea documentaţiilor şi a dispoziţiilor privind instituirea tutelei şi curatelei şi evidenţa acestora;

- efectuarea de anchete sociale la solicitarea instanţelor de judecată, a organelor de poliţie, în cazul minorilor cercetaţi penal, sau la solicitarea persoanelor fizice;

- întocmirea dosarelor sociale, propunerea de măsuri de protecţie adecvate fiecărui caz în parte şi înaintarea cazurilor instrumentate spre soluţionare la Direcţia Generală pentru Protecţia Drepturilor Copilului;

- întocmirea de anchete sociale pentru copiii minori, cu deficienţe, ce trebuie şcolarizaţi în şcoli speciale şi ajutătoare.

Conform O.U.G. nr. 162/1999 pentru acordarea ajutoarelor băneşti categoriilor defavorizate ale populaţiei pentru plata cheltuielilor suplimentare determinate de creşterea preţului energiei termice, pe perioada ianuarie – martie, se face primirea, verificarea cererilor, întocmirea borderourilor pe asociaţii, precum şi a centralizatoarelor finale.

Serviciul Protecţie socială şi autoritate tutelară, fiind prin excelenţă un serviciu de relaţii cu publicul, zilnic, între orele 8,30 – 13,00, se vor lămuri cetăţenii în problemele ridicate, corespunzător legislaţiei în vigoare.

CAPITOLUL VI   DISPOZIŢII FINALE

Art.45.- Respectarea prezentului regulament este obligatorie pentru tot personalul din aparatul propriu al Consiliului local, modificări la acesta se pot face numai de către Consiliul local al municipiului Hunedoara, la propunerea primarului.

Art.46.- Primarul, viceprimarul şi secretarul vor stabili atribuţii în scris pentru personalul de deservire operativ necuprins în prezentul regulament. De asemenea, se poate stabili, în baza prevederilor din prezentul regulament şi alte atribuţii, după locul de muncă şi specificul activităţilor.

Art.47.- Începând cu data intrării în vigoare a prezentului regulament se abrogă anexa la Hotărârea nr.10/1997 a Consiliului local al municipiului Hunedoara şi orice alte dispoziţii contrare.

Hunedoara, la 30.07.2001

PREŞEDINTE DE ŞEDINŢĂ,

                                                                        CONTRASEMNEAZĂ SECRETAR,

                                                                                    Aurel Raţă-Bugnariu

R O M Â N I A

JUDEŢUL HUNEDOARA

MUNICIPIUL HUNEDOARA

P R I M A R

NOTĂ DE FUNDAMENTARE

la proiectul de hotărâre privind  aprobarea Regulamentului de organizare

 şi  funcţionare a aparatului propriu  al

 Consiliului local  Hunedoara

În conformitate cu prevederile art.68, alin.(1), lit ."ţ" din Legea  administraţiei publice locale nr.215/2001, primarul propune consiliului local spre aprobare regulamentul de organizare şi funcţionare a aparatului propriu.

Proiectul regulamentului cuprinde atribuţiile primarului, viceprimarului, secretarului şi ale compartimentelor de specialitate, stabilind totodată competenţe şi sarcini precise.

Respectarea prezentului regulament este obligatorie, pentru tot personalul din cadrul aparatului propriu de specialitate al Consiliului local Hunedoara, modificările acestuia putându-se face numai de către Consiliul local, la propunerea primarului. 

Temeiul legal al demersului nostru îl constituie prevederile art.38, alin.(2), lit.”e”, alin.(3) şi ale art.46 din Legea administraţiei publice locale nr.215/2001.

Având în vedere cele prezentate, propunem adoptarea proiectului de hotărâre în forma prezentată, ca fiind legal şi oportun.

Hunedoara, la 25.07.2001
P R I M A R,

Remus Mariş

                                                                                 VIZAT

                                                                                Consilier juridic

R O M Â N I A

JUDEŢUL HUNEDOARA

MUNICIPIUL HUNEDOARA

P R I M A R

Biroul Resurse umane,

organizare, salarizare

R A P O R T

 la proiectul de hotărâre privind  aprobarea Regulamentului de organizare şi  funcţionare a aparatului propriu al Consiliului local  Hunedoara

În proiectul de hotărâre se propune aprobarea unui nou Regulament privind  organizare şi  funcţionarea aparatului propriu al Consiliului local  Hunedoara, ca urmare a noilor reglementări aduse prin Legea nr.215/2001 privind administraţia publică locală, precum şi noii organigrame aprobate prin Hotărârea Consiliului local nr.59/2001.

Până în prezent, activitatea aparatului propriu s-a desfăşurat în baza Regulamentului de organizare şi funcţionare aprobat prin Hotărârea Consiliului local nr.10/1997.

În proiectul Regulamentului de organizare şi funcţionare a aparatului propriu, se stabilesc  atribuţiile primarului, viceprimarului, secretarului şi ale compartimentelor de resort.

În stabilirea răspunderilor, sarcinilor şi atribuţiilor compartimentelor de specialitate, s-a ţinut cont de fişa postului.

Personalul de specialitate din aparatul propriu are statut de funcţionar public, potrivit Legii nr.188/1999 privind statutul funcţionarilor publici, cu modificările şi completările ulterioare şi personal încadrat cu contract individual de muncă pe durată determinată sau nedeterminată.

Competenţa aprobării proiectului de hotărâre revine Consiliului local al municipiului Hunedoara, în baza dispoziţiilor  art.38, alin.(2), lit. ”e”, alin.(3) şi art.46 din Legea administraţiei publice locale nr.215/2001

Faţă de cele prezentate mai sus, propunem iniţierea unui  proiect de hotărâre în sensul  prezentat, spre a fi supus aprobării Consiliului local.

Hunedoara, la 25.07.2001

ŞEF BIROU

Dragoş Băieşan

